Zhantas/Cleaned-Uzbek_Wikipedia huggingface dataset:
Sulton Murod

thumb|Sulton Murod Oq qoʻyunlilar davlatining uchinchi sultoni
Sulton Murod (31-iyul, 1490-yil — 1518) — Oq qoʻyunlilar davlatining Iroq, Fors va Kermondagi hukmdori. Hukmronligi 1500-1508-yillar.

Sulton Murod Oq qoʻyunlilar davlatining uchinchi sultoni Yoqubning o‘g‘illaridan biri edi. 1490-yilda u Tabrizda dunyoga kelgan. Ammo, u tug‘ilishidan ko‘p o‘tmay, otasi Yoqub vafot etdi. Shundan so‘ng, Murod uzoq vaqt Shirvonda yashirinib yurdi. 1497-yilga kelib, zodagonlar qo‘zg‘olon ko‘tarib yosh sulton Ahmadni taxtga o‘tqazishdi. Poytaxtdan tashqarida yurgan Murod vaziyatni to‘g‘ri baholab yaxshigina kuch bilan Tabrizga yurish qiladi. Biroq, Ahmadning mag‘lubiyatidan keyin Oqquyunli davlati hokimiyati Murodning aka-ukalari Alvond va Sulton Muhammad qo‘lida qoladi. 

1498-yilda Sulton Muhammad Alvond Mirzoga qarshi urushda yengildi va Isfahonga chekinishga majbur bo‘ladi. Bundan Murodning atrofdagilari foydalandilar. 1499-yilda ular Sulton Muhammadga qarshi isyon ko‘tarishdi. Natijada, Sulton Muhammad taxtdan ag‘darilib, Alvond Mirzo bilan butun mamlakat hududlarini taqsimlab olish bo‘yicha kelishuvga erishiladi. Unga ko‘ra, Murod Iroqi Arab, Iroqi Ajam, Fors, Kermon va Seyistonga egalik qildi. Lekin, qabila zodagonlari hukmdorning yoshini hisobga olib, hokimiyatni o‘zlari boshqaradigan bo‘ldilar. 1503-yili Alvond Mirzo ustidan qozonilgan g‘alabadan so‘ng, Ismoil Safaviy sulton Murodga qarshi qo‘shin tortdi. O‘sha yilning 21-iyunida “Olma Gulag“ (Hamadon yaqini)da jang bo‘lib, unda Oqquyunli armiyasi tort-mor etiladi. Natijada, Murod Fors va Kermon viloyatlariga bo‘lgan da’vosidan voz kechadi. 

Biroq, u poytaxtni Bag‘dodga ko‘chirish orqali Iroqi Arab ustidan hukmronlikni saqlab qolishga erishdi. 1508-yilda Safaviylar bilan urush qayta alangaladi. Ammo, Oqquyunlilar takror mag‘lubiyat alamani boshidan kechirdi. Sulton Murod Urfa shahridan tashqari barcha hududlarni Ismoil Safaviyga boy berdi. Vaqtida Usmoniylar sultoni Salim I Yovuz bilan tuzilgan sulh uni jonini saqlab qoldi. Sulton Murod 1518-yilda Urfa shahrida vafot etgan. Sulton Murodning ikki o‘g‘li bo‘lgan, bular: Yoqub va Hasan.

 

Turkum:Iroq
Turkum:Sulton Murod
Turkum:Oqquyunli davlati
Turkum:isyon
Turkum:Ismoil Safaviy
Turkum:Yoqub
Turkum:Hasan
Turkum:Urfa shahri
Turkum:Fors
Alvond Mirzo

Oqquyunlilarning Ozarbayjon va Diyorbakirdagi hukmdori Alvond Mirzo (1505-yilda vafot etgan). Hukmronligi - 1497-1501-yillar.

 Haqida 
Alvond Mirzo Yusufbekning oʻgʻli, Uzun Hasanning nabirasi boʻlgan. Tugʻilgan sanasi haqida aniq manga yoʻq. 1478-yilda Alvond Mirzo Fors viloyatining Sheroz shahri hokimi etib tayinlangan, Biroq, amalda Sulton Xalil yuborgan otabek Bakirbey boshqaruvni oʻz qoʻlida tutgan.1497-yilda Alvond Mirzo boshqa qarindoshlari bilan birga yosh Ahmadga qarshi gʻalayon koʻtarib, Isfahon yaqinida uni magʻlub etishadi. Shundan soʻng, akasi Sulton Muhammad bilan Ozarbayjon va Tabrizni egallab oladi. Yangi sulton sifatida esa Sulton Muhammad oʻz ishini boshlaydi. Ammo, 1498-yilda aka-uka orasidan olamushuk oʻtdi. Alvond Mirzo sulton Muhammadga qarshi chiqib, uni yengadi va Sheroz bilan Forsni egallaydi. Buning ortidan Diyarbakirda hukmronlik qilgan Sulton Qosimga qarshi harakat qilib, uni itoat qilishga majbur qiladi. 1500-yili Alvond Mirzo sulton Murod bilan sulh tuzadi. Unga koʻra, Oqquyunlilarning Kavkaz va Kichik Osiyodagi mulklarga ega chiqib oldi. 1501-yilga kelib Ismoil Safaviy boshchiligidagi qizilboshlilar Alvond Mirzoga qarshi kurash boshlaydi. Dastlab, u Alvondning vassali Shirvonshoh Gʻozibekni yengdi. Soʻngra, Oqquyunlilarning asosiy kuchlari Ismoilni toʻxatishga harakat qildilar. Lekin, 30 ming kishilik qoʻshin bilan „Kura yaqinidagi jang“ da Alvond Mirzo yengildi. 1501-yil avgustida Sharur (hozirgi Ozarbayjonning Naxichevan muxtor viloyati) yaqinida Ismoil Safaviyning 7 ming kishilik qoʻshiniga qarshi hal qiluvchi jang boʻlib oʻtdi. Toʻqnashuvda Alvond Mirzo qaqshatqich magʻlubiyatga uchradi. Shundan soʻng, Ismoil Safaviy Janubiy Ozarbayjonni Tabriz bilan birga olib, oʻzini shoh deb eʼlon qiladi. 1502-yilda Alvond Mirzo Arzinjonga chekindi va u yerda 1505-yilgacha Ismoil Safaviy tomonidan agʻdarilganicha hukmronlik qilgan.

 

Turkum:Oq qoʻyunlilar
Turkum:1505-yilda vafot etganlar
Toshkent gramplastinka zavodi

Mulla Toʻychi Toshmuhamedov nomidagi Toshkent gramplastinka zavodi — 1945-yil 6-oktabrda Toshkent shahri, Gramplastinka koʻchasi, 58-uyda tashkil etilgan zavod. Zavod 1941-yilda evakuatsiya qilingan Noginsk zavodining jihozlari asosida barpo etilgan. Ishga tushirish ishlarida Toshkentda faoliyatini davom ettirish uchun taklif etilgan Aprelevka va Noginsk zavodlarining sobiq ishchilari qatnashganlar. Birinchi gramplastinkalar Aprelevka zavodidan olingan tayyor mahsulotlardan qilingan.

1946-yilda gramplastinkalarni ishlab chiqarish uchun oʻzini-oʻzi taʼminlovchi mahsulotlarga moʻljallangan joʻvali tegirmon va galvanizatsiya (elektroqoplash) ustaxonalarni ishga tushirish rejalashtirilgandi.

1948-yilgacha zavod Moskvadan tayyor yorliq blankalari va gramplastinka muqovalarini olgan. Chiqarilgan gramplastinkalarning koʻpchiligini Oʻrta Osiyo xalqlarining milliy qoʻshiqlari va musiqalari tashkil qilgan.

1957-yil avgust oyida zavod Toshkent xalq xoʻjaligi kengashi (Toshkent sovnarxoz) tasarrufiga oʻtkazildi. Xuddi shu yili zavod uzoq vaqt davomida oʻynaydigan gramplastinkalarni ishlab chiqarishni boshladi.

1960-yildan boshlab xoʻjalik kengashlari tizimida markazlashtirish jarayoni boshlandi: xalq xoʻjaligi kengashlarining xoʻjalik faoliyatini muvofiqlashtirish uchun ittifoq respublikalaridagi bir necha iqtisodiy maʼmuriy hududlar asosida respublika xoʻjalik kengashlari tuzildi.

1961-yildan boshlab Toshkent gramplastinka zavodining yorliqlarida „O‘zbekiston xo‘jalik kengashi“ yozuvi va „Doʻstlik“ nomi paydo boʻldi.

Iqtisodiy zonalarning kengayishi munosabati tufayli 1963-yil fevralda SSSR Oliy Sovetining farmoni bilan Oʻzbekiston, Qirgʻiziston, Tojikiston va Turkmaniston SSR iqtisodiy maʼmuriy hududlari negizida Oʻrta Osiyo iqtisodiy hududi tashkil etildi. Zavod uning tarkibiga oʻtkazildi va endi yorliqlarda Oʻrta Osiyo xalq xoʻjaligi kengashi (Sredazsovnarxoz) yozuvi qoʻyila boshlandi.

1964-yil iyul oyidan Toshkent gramplastinka zavodi butunittifoq „Melodiya“ ovoz yozish firmasi tarkibiga oʻtkazildi.

1969-yilda zavodga Turkistonda ovoz yozish sanʼatining mohir ustasi boʻlgan xonanda Mulla Toʻychi Toshmuhamedov (Toʻychi hofiz) nomi beriladi.

1972-yilda zavod stereofonli gramplastinkalarni ishlab chiqarishni boshlaydi. 1981-yilga kelib zavodda 10 ta ustaxona va 9 ta boʻlim faoliyat yuritgan. Zavodda 539 nafar sotsialistik mehnat zarbdorlari (ishchilari), 15 ta kommunistik mehnat birlashmasi ishlagan. Zavodning 12 nafar xodimlari hukumat mukofotlari bilan taqdirlangan. Shuningdek, zavodda bolalar bogʻchasi va dam olish maskani ham mavjud edi.

1991-yilda zavod soʻnggi yirik gramplastinkalar turkumini chiqardi. 1995-yil mart oyida zavod „Sharq taronasi“ uyushmasi tarkibiga oʻtkazildi. Zavodning ishlab chiqargan asosiy mahsulotlari gramplastinkalar va gramplastinka muqovalari edi. Gramplastinkalar „Melodiya“ matritsalarida chiqarilgan, asosan, bolalar ertaklari edi. Ammo tez orada bu ishlab chiqarish ham yopiladi. Zavod oʻz faoliyatini 1995-yilda toʻxtatadi.

 Galereya 

 

Turkum:Musiqa
Turkum:Toshkent
Turkum:Oʻzbekiston tarixi
Xolid ibn Valid masjidi (Asaka)

Xolid ibn Valid masjidi — Andijon viloyati Asaka shahrining eng gavjum va markaziy hududida joylashgan „Xolid ibn Valid“ jome masjidining poydevori birinchi bor 1991-yilning 23-aprel sanasida qoʻyilgan. Ushbu jome masjidining qurilish ishlari Asaka tumani aholisi tomonidan, hashar yo‘li bilan 13 yil davomida barpo etilgan.

 Tarixi 
Masjid 2004-yilda Oʻzbekiston musulmonlari idorasi va Adliya vazirligi tomonidan rasmiy roʻyxatdan oʻtkazildi. Qurilish va taʼmirlash ishlari 2005-yildan boshlab 13 yil davom etgan.

Ushbu masjidning nomi ittifoqchi va taniqli sarkarda Xolid ibn Valid sharafiga nomlangan. Xolid ibn al-Validning asli kelib chiqishi Qurayshning Makka qabilasidan edi. Uning urug‘i dastlab Muhammad payg‘ambarga qarshi chiqqan. Ammo biroz vaqtdan keyin u islom dinini qabul qilgandan soʻng, Xolidning harbiy mahorati tufayli Islom dinidagi mavqeyi tezda oshib borgan va „Allohning qilichi“ laqabini olgan.

 Meʼmorchiligi 
2014-yilda esa „Xolid ibn Valid“ jome masjidi zamonaviy jihozlar bilan, zamon talabiga mos tarzda jihozlandi. Masjid binosi uch qavatli qilib, pishtgan gʻishtdan barpo etilgan. Uni bezatish vaqtida ularning bezagi sifatida har xil usulda yotqizilgan koʻp rangli gʻishtlardan foydalanganlar. Uch qavat binoning barcha derazalari uchli ravoq shaklida yasalgan.
Namoz oʻquvchilar uchun qulaylik yaratish maqsadida uch tomonda kirish eshiklari joylashtirilgan. Foydalanishga topshirilgan barcha yordamchi xizmatlar zamonaviy komponentlar bilan jihozlangan. Masjid hovlisi yorqin marmar tosh bilan oʻralgan, uning burchaklarida zamonaviy mustahkamlovchi inshootlar qad rostlagan. Ushbu inshootlar minoralar shaklda boʻlib, uchta sathda qilingan. Ular masjid binosining 4 tomoniga joylashtirilgan. Shuningdek, binoning ustki qismi koʻk rangdagi naqshli gumbazlar bilan bezab chiqilgan. Masjid binosining asosiy zali baland shiftli boʻlib, u yerga katta havo oqimi kiradi. Xonani yanada yorugʻ va bu katta xonani yanada kengroq koʻrsatish maqsadida koʻp sonli derazalar ham oʻrnatib qoʻyilgan. Aholiga qulay boʻlishi uchun hojatxona va tahoratxonalar ham foydalanishga topshirilgan.

 Maydoni 
Xolid ibn Valid masjidining umumiy maydoni 2400 kvadrat metrni tashkil qiladi.
Fredrik Risp

Lars Fredrik Risp (1980-yil 15-dekabrda tugʻilgan) — Shvetsiyalik sobiq professional futbolchi, himoyachi sifatida oʻynagan. U Shvetsiya, Italiya, Turkiya, Norvegiya, Daniya, Bolgariya va Kipr professional futbol jamoalarida 1996-2013-yillar oralig‘ida malakali oʻyinchi sifatida o‘ynagan. 2001 va 2005-yillar oraligʻida toʻliq tarkibda xalqaro maydonga tushib, Shvetsiya terma jamoasi tarkibida uchta oʻyinda gʻalaba qozongan.

 Biografiya 
Shvetsiyaning Lisekill shahridan chiqqan futbolchi sifatida u futbolchilik faoliyatini o'z shahrining jamoasi Lysekils FF jamoasida boshlaganhttps://go.mail.ru/redir?type=sr&redir=eJzLKCkpKLbS1y8vL9crKUrMK05LLcpNLMou0UvOz9VPK0pNKcrM1i3KLC7QLyjKT8vM0S8uyEzNSS3SNzMyM2NgMDQztTCzNDI2MmK4fDWxJe9MyobsFKe1n1YaNQIAD4siJQ&src=3918c2a&via_page=1&user_type=14&oqid=b7145848e487817e.

 IFK Göteborg 
1999-yilda u IFK Göteborg jamoasiga koʻchib oʻtgan. 2003-yilda Veronaning " Kyevo Verona " klubida ijara asosida juda qisqa vaqt oʻtkazganidan soʻng, u IFK Gothenburg jamoasiga qaytgan va bu jamoa tarkibida bir necha mavsumni o'tkazgan.

 Turkiya 
Ikki yildan soʻng, 2005-yilda " Gençlerbirliği " klubi tomonidan transfer qilinib jamoa tarkibiga qo'shib olingan . 2007- yilning yanvaridagi transfer oynasida u Ayman Abdelaziz bilan birga Trabzonspor jamaosiga oʻtgan. U 2008-yilning yanvarida " Ankaraspor " professiona futbol klubi bilan 2.5 yillik shartnoma imzolagan. 2009-yilning fevralida Norvegiyaning „Stabæk“ klubiga ijaraga oʻtgan. Ijara muddatidan soʻng u Turkiyaga qaytib kelgan va 2009-yilning avgust oyida Ankaraguju jamoasi bilan bir yillik shartnoma imzolagan.

 PFC Levski Sofiya 
Risp Bolgariyaning " Levski Sofiya " klubi bilan 2011-yilning yozida, klub uchun oʻrtoqlik oʻyinida oʻynaganidan soʻng shartnoma imzolagan.

U futbolchilik faoliyatini 2012/13-yilgi mavsumdan soʻng 32 yoshida Kiprning " Ethnikos Achna " klubida yakunlagan.
KlubMavsumLigaKubokYevropaJamiDivizionOʻyinGolOʻyinGolOʻyinGolOʻyinGolLysekils FF199615200001521997224000022419981020000102IFK Göteborg2000Allsvenskan15000001502001Allsvenskan25000002502002Allsvenskan22100002212003Allsvenskan910000912004Allsvenskan25000002502005Allsvenskan1120000112Gençlerbirliği S.K.2005/06Süper Lig28000002802006/07Süper Lig1700000170Trabzonspor2006/07Süper Lig500000502007/08Süper Lig10000010Ankaraspor2007/08Süper Lig12000001202008/09Süper Lig30200050Stabæk Fotball2009Tippeligaen80000080Ankaragücü2009/10Süper Lig40000040IFK Göteborg2010Allsvenskan30000030Esbjerg fB2010/11Danish Superliga2203000250Levski Sofia2011/12Bulgarian First League30002050Ethnikos Achna2011/12Cypriot First Division6040001002012/13Cypriot First Division1300000130Karyerada jami27612902028712

 Xalqaro 
+Terma jamoada yil boʻyicha oʻyin va gollarMilliy terma jamoa YilOʻyinGol Shvetsiya 2001 1 0 2002 0 0 2003 0 0 2004 0 0 2005 2 0 Jami 3 0

 Yutuqlar 

 Stabæk futbol

 Superfinal : 2009-yil

 

Turkum:Yashayotgan insonlar
Turkum:Alifbo boʻyicha futbolchilar
Turkum:Shvetsiyalik erkak futbolchilar
Tun

link=//upload.wikimedia.org/wikipedia/commons/thumb/e/e1/Earth%27s_City_Lights_by_DMSP%2C_1994-1995_%28large%29.jpg/270px-Earth%27s_City_Lights_by_DMSP%2C_1994-1995_%28large%29.jpg|thumb|270x270px| Sun'iy yo'ldoshdan tunda Yer sayyorasining surati (kompilyasiya)
link=//upload.wikimedia.org/wikipedia/commons/thumb/3/37/%D0%9F%D0%B0%D1%80%D0%BA_%D0%BD%D0%BE%D1%87%D1%8C%D1%8E_%D0%B2_%D0%94%D0%B5%D0%BD%D0%B8%D0%B7%D0%BB%D0%B8.jpg/270px-%D0%9F%D0%B0%D1%80%D0%BA_%D0%BD%D0%BE%D1%87%D1%8C%D1%8E_%D0%B2_%D0%94%D0%B5%D0%BD%D0%B8%D0%B7%D0%BB%D0%B8.jpg|thumb|270x270px| Denizlida tungi park
link=//upload.wikimedia.org/wikipedia/commons/thumb/a/a3/Seasonearth.png/270px-Seasonearth.png|thumb|281x281px| Yerning kechayu kunduz va qorong'u tomonlari tengkunlik (yuqorida - bahor, pastda - kuzgi tengkunlik ) va kun to'xtashlarida (yuqori o'ngda - yozda, pastda - qishda)
Tun - bu osmon jismining (sayyora, uning sun'iy yo'ldoshi va boshq) markaziy yoritgich (Quyosh, yulduz) ufq chizig'idan pastda joylashgan vaqti.

Muayyan nuqta uchun "tungi davr" ning davomiyligi uning kengligiga, sayyoraning aylanish o'qining orbita tekisligiga nisbatan moyilligiga va aylanish o'qi tomonidan yaratilgan burchakka va markazga nisbatan yo'nalishiga bog'liq. Osmon jismlarining kecha va kunduz tomonlari terminator bilan ajratilgan.

 Yerdagi tun 
Kechaning quyosh botishidan to ertalabgacha bo'lgan vaqt oralig'i ta'rifidan kelib chiqadiki, tunning boshi va oxiri quyosh diskining ustki qirrasi ufqdan biroz pastroq bo'lgan daqiqalar sifatida qabul qilinadi. Ba'zan kechqurun va ertalabki g'ira-shiralik davomiyligi tunning ta'rifidan chiqariladi . Masalan, kechqurun astronomik g'ira-shiralik tugagandan so'ng (quyosh diskining markazining haqiqiy ufqdan 18 ° dan pastga tushishi) astronomik tun ga kirishi qabul qilinadi.

Quyosh tizimidagi sayyoralarning aylanish o'qlari ularning orbita tekisliklariga perpendikulyar bo'lmaganligi sababli, ulardagi tunlarning davomiyligi ularning Quyosh atrofida aylanishi paytida yillik davriylik bilan o'zgaradi. Kun va tunning bir xil uzunligi tengkunlik paytida kuzatiladi, Yerning o'qi (yoki samoviy jismning aylanish o'qi) Quyosh yo'nalishiga (mos ravishda, markaziy yulduzga) perpendikulyar bo'lganda; kunduzi va kechasi uzunligidagi farq, o'qning ushbu yo'nalishga nisbatan maksimal moyilligida bo'lgan quyosh to'ntarishlarida maksimal darajada bo'ladi.

Sayyoralarning qutb doiralari ustidagi kengliklarda tunning davomiyligi quyosh kunidan (qutb kechasi) oshib ketishi mumkin. Qutb kechasi qutb doirasining kengligida bir sutkadan yarim yilgacha davom etadi.

 Kechasi vaqtni hisoblash 
Gay Yuliy Sezar " Galiya urushi haqida eslatmalar " ning oltinchi kitobida yozadi: Gallar o'zlarini Dita xudosi avlodlari deb hisoblashadi. Shuning uchun ular vaqtni kunlar emas, balki tunlar bilan hisoblashadi. . Akademik M. M. Pokrovskiy Sezarning ushbu satrlarini "sun'iy va sodda" deb ataydi va Yevropaning qadimgi aholisi vaqtni tun bilan qayd etib borishini ta'kidlaydi .
Jonny Rödlund

Jonny Erik Gunnar Rödlund (1971-yil 22-dekabrda tugʻilgan) — Shved sobiq professional futbolchisi, yarim himoyachi sifatida oʻynagan. RSC Anderlecht va Manchester Unitedning yosh oʻyinchisi, Portugaliya, Germaniya va Xitoy jamoalarni himoya qilgan. Xorij klublariga oʻtishdan oldin Norrköping bilan Allsvenskan va Svenska Cupenni yutgan. 1991 va 1992-yillar oraligʻida toʻliq xalqaro maydonga tushib, Shvetsiya terma jamoasi uchun ikki marta gʻalaba qozongan va 1992-yilgi Yozgi Olimpiya oʻyinlarida oʻz mamlakati sharafini himoya qildi.

 Klubdagi faoliyati 
Futbolchilik faoliyatini Skilyebo SK jamoasida boshlagan Ryodlund 1989-yilda IFK Norrköping jamoasi bilan shartnoma imzolashdan oldin 1987-1989 yillarda RSC Anderlext va Manchester United yoshlar jamoalarida oʻynagan. Norrköpingda u klubga 1989-yilgi Allsvenskan va 1990-91-yilgi Svenska kubogi chempionligini qoʻlga kiritishga yordam bergan. Shuningdek, u 2007-yilda Skilyebo SKda nafaqaga chiqishdan oldin Portugaliya, Germaniya va Xitoy klublari sharafini himoya qilgan.

Shvetsiyada RSC Anderlext va Manchester Uniteddagi yoshlik faoliyati tufayli u odatda „hech qachon gullamagan isteʼdod“ sifatida qabul qilingan.

 Xalqaro faoliyati 
Rödlund 1990 va 1992-yillarda Shvetsiya terma jamoasi safida ikki marta g‘alaba qozongan. U, shuningdek, 1992-yilda Ispaniyaning Barselona shahrida boʻlib oʻtgan Yozgi Olimpiada oʻyinlarida Shvetsiya Olimpiya terma jamoasini himoya qilgan va Shvetsiya chorak finalda magʻlub magʻlub boʻlib turnirni tark etishidan oldin ikkita gol urgan.

 Faoliyat statistikasi 

 Xalqaro 
+Terma jamoada yil boʻyicha oʻyin va gollar Milliy terma jamoa YilOʻyin Gollar Shvetsiya 1990 1 0 1991 0 0 1992 1 0 Jami 2 0

 Yutuqlar 
IFK Norrköping

 Allsvenskan : 1989Turkum:CS1 Swedish-language sources (sv)
 Svenska Kupen : 1990-91

 

Turkum:Yashayotgan insonlar
Turkum:Alifbo boʻyicha futbolchilar
Turkum:Shvetsiyalik erkak futbolchilar
Shayx Zayniddin (Koʻkcha) masjidi

Shayx Zayniddin (Koʻkcha) masjidi — Toshkent shahri Shayxontohur tumani, Toshkentning eski shahar qismida, Koʻkcha mahallasida, islom dini peshvosi Shayx Zayniddin nomidagi masjid bor, shayxning maqbarasi ham shu joyda joylashgan. Odamlar masjid joylashgan joyning nomidan kelib chiqib uni Koʻkcha masjidi deb ham nomlashadi. https://www.gazeta.uz/uz/2022/04/01/taroveh/

Shayx Zayniddin 1164-yilda tug‘ilgan. U o‘z hayotini zamonaviy O‘zbekiston hududida so‘fiylik tariqatining suhravardiya yo‘nalishi asoschisi — Shahobiddin Suhravardiy taʼlimotini targ‘ib qilishga bag‘ishlagan. Shayx maqbarasi XIV asr oxirida Amir Temurning buyrug‘iga binoan qurilgan. Bugungi kunda masjid O‘zbekistondagi ziyoratgohlarning eng go‘zal joylaridan biri hisoblanadi, chunki bu yerda 2011 yilda xattotlik, yog‘och o‘ymakorligi va ganchdan foydalangan holda qayta qurish ishlari amalga oshirildi. 

 Qayta taʼmirlash 

2011—2013-yillarda ham masjid binosining ichki qismi kapital taʼmirdan chiqarildi. Taʼmir jarayonida masjid interyeri uchun xos bo‘lgan xattotlik sanʼati, ganch va yog‘och o‘ymakorlik ishlari keng qo‘llanildi. Ayni paytda bir vaqtning o‘zida 13 937 ta 14 minga yaqin musulmon masjidda namoz o‘qishi mumkin. Hozirgi kunda Toshkentni eng katta masjidi.

Imom-xatib: Maqsudali Qosimovhttps://xabar.uz/jamiyat/toshkentdagi-shayx-zayniddin

 Yana qarang 
Koʻkcha Shayx Zayniddin qabristoni
Marcus Rohdén

Marcus Christer Rohdén (1991-yil 11-mayda tugʻilgan) — Shved professional futbolchisi, yarim himoyachi, asosan markazda oʻynaydi, ammo murabbiylar qanot himoyachisi sifatida foydalanib turishadi. U Italiyada " Frozinone "da oʻynaydi. 2015-yildan beri shvetsiya terma jamoasida maydonga tushadi, 2018-yilgi Jahon chempionatida Shvetsiya terma jamoasi tarkibida maydonga tushgan.

 Faoliyati 
Rohden oʻz faoliyatini Hössna IFda boshlagan va IF Elfsborgga 16 yoshida yoshlar bilan shartnoma imzolagan holda oʻtgan. 2011-yil dekabr oyida Markus Skövde AIKda ijaradan qaytganidan soʻng IF Elfsborg bilan besh yillik shartnoma imzolagan. U Allsvenskandagi birinchi golini 2012-yil 26-avgustda BK Hackenga qarshi oʻyinda, Elfsborg va Allsvenskandagi debyut oʻyinida kiritgan.

2016-yil 3-avgustda Rohden A Seriyaning yangi klubi Crotone bilan shartnoma imzolaganh.

2019-yil 13-avgustda Rohden Frozinone futbolchisi sifatida eʼlon qilingan.

 Xalqaro faoliyati 
Rohden turli milliy divizionlarda oʻynagan. Uning terma jamoadagi debyuti Shvetsiya U21 bilan 2012-yilning 10-sentyabrida Kalmarda Ukraina U21 termasiga qarshi oʻtkazilgan soʻnggi muhim oʻyinda boʻlgan. U IF Elfsborgdagi jamoadoshi Niklas Xult bilan almashtirilgan. Shvetsiya 2:1 hisobida gʻalaba qozongan va pley-offga yoʻllanma olgan. 2015-yilning 15-yanvarida Rohden oʻzining ilk golini Kot-d’Ivuarga qarshi oʻrtoqlik uchrashuvida (2:0) kiritgan.

2018-yilning may oyida u Shvetsiyaning 2018-yilda Rossiyada boʻlib oʻtadigan futbol boʻyicha jahon chempionati uchun 23 kishilik tarkibiga kiritilgan.

 Faoliyat statistikasi 

 Klub 
+KlubMavsumLigaMamlakat kubogiYevropaBoshqaJamiDivizionOʻyinGolOʻyinGolOʻyinGolOʻyinGolOʻyinGolSkövde AIK (Ijara)2011Division 1 Södra4000——40Elfsborg2012Allsvenskan2224230—2942013Allsvenskan28474112—46102014Allsvenskan2856061104162015Allsvenskan2774062—3792016Allsvenskan1540000—154Jami120222162651016833Crotone2016-17A seriya34110——3512017-18A seriya26220——2822018-19B seriya29321——314Jami896510000947Karyerada jami213282672651026640

 Xalqaro 
+Terma jamoada yil boʻyicha oʻyin va gollar Milliy terma jamoa Yil Ilovalar Maqsadlar Shvetsiya 2015 3 1 2016 5 0 2017 2 0 2018 5 0 Jami 15 1
Xalqaro maydondagi gollar
# Sana Joy Raqib Hisob Natija Musobaqa 1. 2015-yil 15-yanvar Zayed Sports City Stadium, Abu Dabi, Birlashgan Arab AmirliklariKot-dʼIvuar 2-0 2-0Oʻrtoqlik

 Yutuqlar 
Elfsborg

 Allsvenskan : 2012-yil
 Svenska Kupen : 2012-13

 

Turkum:Yashayotgan insonlar
Turkum:Alifbo boʻyicha futbolchilar
Turkum:Shvetsiyalik erkak futbolchilar
Oskar Rönningberg

Oskar Mikael Rönningberg (1986-yil 2-aprelda tugʻilgan) — shvetsiyalik sobiq professional futbolchi, markaziy himoyachi sifatida oʻynagan. U 2006 va 2008-yillar oraligʻida Xelsingborgs IF vakili boʻlgan, uning faoliyati jarohat tufayli erta yakunlangan. 2008-yilda Shvetsiya terma jamoasi safida ikki marta gʻalaba qozongan.

 Klubdagi faoliyati 
Rönningberg oʻz faoliyatini Lunddagi Torns IF jamoasida boshlagan va 2001-yilgi Poykallsvenskan mavsumida yoshlar jamoasiga toʻrtinchi oʻrinni egallashiga yordam bergan. 2002-yilda Rönningberg Torns IFni tark etib, Allsvenskan klubi Helsingborgs IF bilan shartnoma imzolagan. 2006-yilda u Allsvenskanda oʻynagan birinchi Torns IF oʻyinchisi boʻlgan.

 Helsingborgs IF 

 2006-yil mavsumi 
Rönningberg Allsvenskandagi debyutini 2006-yilning 2-mayida Xelsingborg uchun uy uchrashuvida Östers IFga qarshi oʻtkazgan va Xelsingborg 4:0 hisobida gʻalaba qozongan. Klubdagi birinchi katta mavsumida u Allsvenskanning 11 oʻyinida maydonga tushgan va 2006-yilgi Svenska Kupen finalida zaxira oʻrindigʻida qolib ketgan. Xelsingborg 2006-yilda Svenska Kupen chempionligini qoʻlga kiritgan.

 2007-yil mavsumi 
2007-yilda Ryonningberg Allsvenskanda yana 11 ta oʻyin oʻtkazgan va 2007-08-yilgi UEFA kubogida qatnashgan Xelsingborg jamoasining asosiy oʻyinchilaridan biri boʻlganTurkum:CS1 Swedish-language sources (sv). 2007-yilning 8-noyabrida „Xelsingborg“ " Galatasaroy "ni mehmonda 3:2 hisobida magʻlub etganida, u toʻliq 90 daqiqa oʻynagan. U UEFA kubogi guruh bosqichining barcha toʻrtta oʻyinida ishtirok etgan, Xelsingborgs PSV Eyndxoven tomonidan musobaqadan chiqarib yubirilgan.

 Jarohat va nafaqaga chiqish 
2008-yilning mart oyida SK Brannga qarshi mavsumoldi oʻrtoqlik oʻyinida Ryonningberg oʻyin tugashiga 15 daqiqa qolganida tizzasidan qattiq jarohat olgan. Jarohat Rönningbergni butun 2008-yilgi mavsumni oʻtkazib yuborishga majbur qilgan va oxir-oqibat u 2008-yilning sentyabrida 22 yoshida professional futboldan ketishini eʼlon qilishga majbur boʻlganTurkum:CS1 Swedish-language sources (sv).

 Xalqaro faoliyati 
Shvetsiya U17, U19 va U21 terma jamoalari sharafini himoya qilganidan soʻng, Ryonningberg Shvetsiya terma jamoasi safida 2008-yilning 13-yanvarida Kosta-Rikaga qarshi oʻrtoqlik oʻyinida Shvetsiya terma jamoasida 1:0 hisobida gʻalaba qozongan oʻyinning 68-daqiqasida Behrang Safari oʻrniga maydonga tushgan. U oʻzining ikkinchi va oxirgi xalqaro chempionligini olti kundan soʻng Qoʻshma Shtatlarga qarshi oʻrtoqlik oʻyinida qoʻlga kiritgan va Shvetsiya 2:0 hisobida magʻlub boʻlgan oʻyinda Safari bilan almashtirilgandan keyin 61 daqiqa oʻynagan.

 Faoliyat statistikasi 

 Klub 
+ Klub Mavsum Liga Svenska Kupen UEFA kubogi JamiDivizionOʻyinGolOʻyinGolOʻyinGolOʻyinGol Helsingborgs IF 2006 Allsvenskan 11 0 4 0 0 0 15 0 2007 Alllsvenskan 11 0 3 0 7 0 21 0 2008 Allsvenskan - Karyerada jami 22 0 7 0 7 0 36 0

 Xalqaro 
+Terma jamoada yil boʻyichaoʻyin va gollar Milliy terma jamoa YilOʻyinGollar Shvetsiya 2008 2 0 Jami 2 0

 Yutuqlar 
Helsingborgs IF

 Svenska Kupen : 2006-yil

 

Turkum:Yashayotgan insonlar
Turkum:Alifbo boʻyicha futbolchilar
Turkum:Shvetsiyalik erkak futbolchilar
Kucheh

thumb| Koshandagi Ko'cha. Surat Tabatabaei uyiga kirish joyidan tashqaridan Kuchehga qarab olingan.
An'anaviy fors me'morchiligida kucheh yoki koocheh , tor, ayniqsa moʻljallangan xiyobondirFallāḥʹfar, Saʻīd . The Dictionary of Iranian Traditional Architectural Terms (Farhang-i vāzhahʹhā-yi miʻmārī-i sunnatī-i Īrān ). Kamyab Publications . Kāvushʹpardāz. 2000, 2010. Tehran. US Library of Congress LCCN Permalink: http://lccn.loc.gov/2010342544 pp.182. Uning qoldiqlari hali ham zamonaviy Eron va qo'shni mintaqa mamlakatlarida uchraydi.

Modernizatsiyadan (20asrdagi ) oldin, Forsning eski shahar matosi ko'pincha tor va g'ishtdan yasalgan baland devorlar bilan qurilgan va ko'pincha intervalgacha tom yopishgan bu tor o'ralgan ko'chalardan iborat edi. Forsda odatiy bo'lgan shahar dizaynining bu shakli cho'l arxitekturasining optimal shakli bo'lib, cho'l kengayishini va chang bo'ronlari ta'sirini kamaytiradi. Bundan tashqari, kunduzgi soyani maksimal darajada oshiradi va qattiq qish haroratidan "mato" ni izolyatsiya qiladi.

 

Turkum:Eron arxitekturasi
Turkum:Islomiy bayramlar
Turkum:Padishoh infrastrukturasi
Import qiluvchi

Import qiluvchi - xalqaro iqtisodilarning tovar, xizmatlar, ishchi kuchi, kapital, xalqaro savdoning boshqa ob'ektlarini chet elda sotib oladigan va ulardan foydalanish va iste'mol qilish uchun mamlakatga import qiluvchi tomon. Bu chet eldan tovarlar olib kirishda ishtirok etuvchi yuridik yoki jismoniy shaxsning nomi. Ya'ni, chet eldan tovarlarni import qiluvchi yoki xizmatlarni qabul qiluvchi tashkilot. Tovarlar import qilinadigan davlatga yoki chet eldan tovarlarni import qiluvchi yoki xizmatlar oladigan tashkilotga nisbatan ham qo'llanilishi mumkin.

Import qiluvchi quyidagilar bo'lishi mumkin:

 yakka tartibdagi tadbirkorlar
 korxonalar, tashkilotlar, korporatsiyalar ( yuridik shaxslar )
 davlatlar

Tovarlar, ishlar, xizmatlarning jahon savdosini tahlil qilishda mamlakat tushunchasidan foydalaniladi - sof importyor va sof eksportyor. Sof import qiluvchi mamlakat importning eksportdan sezilarli oshib ketishi bilan tavsiflanadi.

 Yana qarang 

 Import
 Eksportchi
Turkum:Import
Turkum:Import qiluvchi
Jordan Clark

Jordan Charles Clark (1993-yil 22-sentyabrda tugʻilgan) — ingliz professional futbolchisi, Luton Townda vinger sifatida oʻynaydi.

 Karyera 

 Barnsley 
Clark 2009–10-yilgi mavsumda Barnsleyning "Eng istiqbolli akademiya o'yinchisi" sovrinini qoʻlga kiritdi va 2010-yil iyul oyida klub bilan stipendiya shartnomasini imzoladi. U oʻzining birinchi professional shartnomasini 2011-yilning mart oyida Denny Rose bilan imzolagan. U Barnsley uchun debyutini 2011-yilning 12-aprelida o‘z uyida Queens Park Rangersga qarshi o‘yinda (0:1) o‘tkazdi. 2012-yil 11-sentyabrda Clark klub bilan shartnomani uzaytirdi va 2014-yilgacha Barnslida qoldi.

2013-yil 22-fevralda Klark bir oylik shartnoma asosida Chesterfildga ijaraga berildi. Ertasi kuni u Chesterfilddagi debyutini oʻtkazdi va 80-daqiqada Nil Trotmanning oʻrniga maydonga tushdi va Gillinghamga qarshi oʻyinda (1:0) maydonga tushdi. Klark 2013-yilning 26-martida Barnsley tomonidan chaqirib olingunga qadar Aldershot Townga qarshi 0:0 hisobida durang o‘ynab, 90 daqiqa o‘ynadi.

2013-yil 2-avgustda Klark yana Skuntorp Yunaytedga ijaraga berildi. Ertasi kuni u debyutini oʻtkazdi va Andy Welshning oʻrniga oýnab, Mansfield Town ustidan 2:0 hisobida g'alaba qozondi. 2013-yil 11- sentyabrda ota-klubiga qaytdi.

2014-yil 22-fevralda Klark professional faoliyatidagi ilk golini “Aldershot Town”ga qarshi o‘yinda (2:2) kiritdi.

Klark 2013-14-yilgi mavsum oxirida Barnsli tomonidan ozod qilindi.

 Shrewsbury Town 
Klark 2014-yil 17-iyulda “Shrewsbury Town”ning ikkinchi ligasiga o‘tdi va “Shrewsbury”ning yangi menejeri Mikki Mellon bilan yana birlashdi, u avvalroq yordamchi, keyinroq Barnslida vasiy-menejer bo‘lib ishlagan.

Klark mavsumning birinchi kunida "Uimbldon"ga qarshi 2:2 hisobidagi durang o'yinda "Shrusberi Taun" safida debyut qildi. 2014-yilning 30-avgustida Klark klub uchun o‘zining birinchi gollarini ikkalasini ham Luton Taunga qarshi o‘yinda (2:0) kiritdi.

2015-yilning 11-aprelida Exeter City ustidan 4:0 hisobida g‘alaba qozongan o‘yinda ikkita golli uzatmani amalga oshirdi, chunki Shrewsbury Birinchi ligaga ko‘tarildi. Mavsum oxirida Clark bir yillik shartnomani uzaytirdi.

2015-yil 5-sentyabrda u sobiq klubi Barnslida 2:1 hisobida g‘alaba qozongan so‘nggi daqiqada g‘alaba golini urdi.

 Karyera statistikasi 
+Mavsum va turnir boýicha urilgan gollarKlubMavsumLigaFA CupLeague CupBoshqaJamiBoʻlinmaOʻyinlarGollarOʻyinlarGollarOʻyinlarGollarOʻyinlarGollarOʻyinlarGollarBarnsley2010–11Championship400000—402011–12Championship200000—202012–13Championship000010—102013–14Championship0000——00Jami600010—70Chesterfield (loan)2012–13League Two20———20Scunthorpe United (loan)2013–14League Two10—000010Hyde2013–14Conference Premier161———161Shrewsbury Town2014–15League Two2732030103332015–16League One202400020262Jami475603030595Accrington Stanley2016–17League Two4214120215032017–18League Two4381021204892018–19League One435411035392019–20League One346101042408Jami162201026113619129Luton Town2020–21Championship3412131—3932021–22Championship252100020282Jami593313120675Jami2932919313218634340

 

Turkum:Yashayotgan insonlar
Turkum:Alifbo boʻyicha futbolchilar
Turkum:Angliyalik erkak futbolchilari
Limfa tugunlari sili

Sil limfadeniti („limphadenitis tuberculoza“) xirurgik sil bilan ogʻrigan barcha bemorlarning qariyb uchdan bir qismini shikastlantiradi. Bronxial sil (kasallik nafas olish yoʻllari orqali yuqadi), mezenterial sil (kasallik hazm organlari orqali yuqadi) va boʻyin limfa tugunlari sili (koʻpincha kasallik boʻyin limfa tugunlarini, jagʻ osti va oʻmrov usti limfa tugunlarini zararlantiradi) farqlanadi.

 Bosqichlari 
Kasallik 4 bosqichdan iborat: 1-bosqich boshlangʻich, infiltrativ; 2-bosqich kazeoz; 3-bosqich abssesslangan; 4-bosqich; oqma yarali (yarali).

 Klinik manzarasi 
Tashqi limfa tugunlari silining klinik kechishi oʻziga xos simptomlarning yoʻqligi bilan farqlanadi. Koʻpchilik hollarda bemorlarning umumiy ahvoli qoniqarli darajada boʻladi. Tashqi limfa tugunlati sili diagnostikasida anamnez muhim ahamiyatga ega. Kasallik xronik tarzda kechadi. Bemorning umumiy ahvoli qoniqarli boʻladi. Harorat subfebril boʻladi. Baʼzan limfa tugunlarining bir yoki ikki tomonlama yalligʻlanishi kuzatiladi. Kamdan-kam hollarda jarayon zoʻraygani aniqlanadi, kasallik mavsumiy xarakterga ega: yozda limfa tugunlari kichrayadi, qishda esa kengayadi.

 Differensial diagnozi 
Kasallikni aktinomikoz, limfogranulematoz, limfosarkoma va boshqa ayrim qon kasalliklaridan farq qilish lozim.

 Davosi 
Konservativ va jarrohlik yoʻli bilan davolash usullaridan foydalaniladi. Konservativ davo boshqa sil kasalliklarini davolash usullariga oʻxshab ketadi. Davolashda gelioterapiyadan, ultrabinafsha va rentgen nurlariga solishdan, geliy-neon lazer terapiyasining kuchsiz dozalaridan foydalaniladi. Antibakterial preparatlar keng qoʻllanadi. Qon tomirlar, boʻyin asab tolalari ezilgan yoki nafas olish yoʻllaridagi limfa tugunlari kattalashganda limfa tugunlari konglomerati ekstirpatsiyasi amalga oshiriladi. Operatsiyadan oldingi va keyingi davrda maxsus antibakterial preparatlar keng qoʻllanadi.
Oqma yaralar

Oqma yara („fistula“) deb, odatda, patologik sharoitda kovak organlarni, boʻshliqlarni (shu jumladan, patologik) yoki chuqur joylashgan toʻqimalarni badan yuzasi — tashqi muhit bilan tutashtirib turuvchi ingichka kanalga (patologik yoki artifitsial) aytiladi. Shuningdek, kovak organlarni bir-biri bilan ham tutashtirish mumkin. Oqma granulyatsion toʻqimalar yoki epiteliylar bilan qoplangan boʻladi.

 Etiologiyasi 
Oqma yaralarning paydo boʻlish yoʻllari juda ham xilma-xil, bunga yalligʻlanish jarayonlari (infeksiya), yot jismlar, toʻqimalarning zararlanishi yoki oziqlanishining buzilishi, oʻsmalar, tugʻma anomal hollar sabab boʻlishi mumkin. Qator hollarda oqma yaralar sunʼiy ravishda yuzaga keladi, biroq ular jarrohlik yoʻli bilan davo qilingandan soʻng yaraning yiringlashi va infeksiya tushgan choklar tufayli (bunday hollarda oqma yara infeksiyalashgan barcha qon tomirlar, toʻqimalar tikilganda ishlatilgan iplar (ligaturalar)dan infeksiya olib tashlanmaguncha bitmaydi) rivojlanishi mumkin. Yiringli oqma yaralar koʻpincha osteomiyelit, suyak boʻgʻimi sili, yot jismlar, shuningdek qorin boʻshligʻi organlari operatsiyasidan keyin uchraydi. Oqma yaralardan chiqayotgan ajratma xususiyati rang-barang boʻlib, u etiologiya bilan bogʻliqdir. Bu jinsiy aʼzo hosilalari (siydik, safro, nafas va boshq), yiringli ekssudat, toʻqima detriti, shilliq moddalar boʻlishi mumkin.

 Tasniflash 
Oqma yaralar turlicha belgilarga qarab ajratiladi. 1. Kelib chiqishiga koʻra, tugʻma va hayotda orttirilgan farqlanadi. Tugʻma oqma yaralar — tugʻma nuqsonlar (anomaliyalar) sababli: kistalar va boʻyin oqma yaralari (ular rudasimon oyquloq ravoqlarga oiddir); kindik oqma yarasi (uraxusning qoldigʻiga xosdir). 2.Tashqi va ichki oqma yaralar ham farqlanadi. Tashqi oqma yaralar ichki organlarni, boʻshliqlarni yoki chuqur joylashgan toʻqimalarni badan yuzasi bilan tutashtiradi (sterkoral, pararektal, bronxotorakal oqma yaralar). Ichki oqma yaralar yonma-yon joylashgan kavak organlar yoki organ bilan chuqur joylashgan patologik boʻshliqlar oʻrtasida paydo boʻladi (meʼda-ichak, bronx-plevral, bronx-ezofagal teshik yarasi).
Marlene Forte

Ana Marlene Forte Machado (Marlene Forte) — kubalik aktrisa va prodyuser. U, Dallas teleserialidagi (2012—2014) Karmen Ramos roli bilan tanilgan. Forte shuningdek, „Fear the Walking Dead, The Fosters va Altered Carbon“ seriallarida doimiy rollarga ega edi. Uning mashhur filmlariga "Arvohli uy" (2013), „El Chikano“ (2018), „Knives Out“ (2019) va "The Way Back" (2020) misol boʻladi.
thumb|Marlene Forte
 Hayot va martaba 
Forte Kubaning Gavana shahrida tugʻilgan. U Ratgersda Montclair State Universitetida taʼlim olgan. U 1990-yillarning boshidan beri ko‘plab filmlarda suratga tushgan. U 2008-yilda "Yoʻqotilgan „Kichik qiz: Delimar Vera hikoyasi“ filmidagi roli uchun Imagen mukofoti nominatsiyasini oldi. Televizorda Forte Tayler Perrining Payne uyi, Iordaniyani kesib oʻtish va Amerikalik oʻspirinning maxfiy hayoti filmlarida doimiy rol oʻynagan.

2012-yilda Forte TNTning yangi suratga olinayotgan „Dallas“ filmida Yuing oilasida uzoq vaqt xizmat qilgan Elenaning onasi Karen Ramos rolini ijro etdi (Jordana Brewster oʻynagan). U 2013-yilda "Arvohli uy" komediya filmida uy bekasi rolini o‘ynagan va Tayler Perrining „Yagona onalar klubi“ (2014) filmida ham rol o‘ynagan. Dallasdan soʻng Forte 2015-yildan 2017-yilgacha ABC Family drama seriyasida "The Fosters "da Elena Gutierrez rolini oʻynagan.

2016-yilda Forte AMC dahshatli dramasi seriyasining 2-mavsumining birinchi yarmida asosiy qahramon boʻlgan Seliya Floresni oʻynadi. 2018-yilda u Netflix ilmiy-fantastik drama seriyasining birinchi mavsumida Alazne Ortega rolini oʻynadi. Uning boshqa televizion loyihalaru: Claws, Mayans MC, Runaways, Superstore va The Conners. Forte shuningdek, 2018-yilgi superqahramon „El Chikano“ filmida Raul Kastilloning onasi rolida, 2019-yilgi sirli jinoyat komediyasida Ana de Armasning onasi rolida va 2020-yilda chiqarilgan "Orqaga yo‘l" dramatik filmida ikkinchi darajali rollarni ijro etgan. 2021-yilda u Netflix vampirlari haqidagi „Tungi tishlar“ filmida paydo boʻldi.

2022-yilda Forte Janubiy janubi-gʻarbiy festivalida premyerasi boʻlgan „Hipoxondriak“ dahshatli triller filmiga prodyusserlik qildu.

 Shaxsiy hayoti 
Forte 2006-yilda ssenariy muallifi Oliver Mayerga turmushga chiqdi. Ular Los-Anjelesda (Kaliforniya) yashaydilar. Ularning farzandlari yoʻq, ammo Fortening oldingi munosabatlaridan tugʻilgan qizi Jizel Rodriges bor.

 

Turkum:Amerikalik televideniye aktrisalari
Turkum:Yashayotgan insonlar
Turkum:Amerikalik aktrisalar
Ingalyatsion anestetiklar

Umumiy anestetiklar organizmga yuborilish yoʻllariga qarab ingalyatsion va noingalyatsion guruhlarga ajratiladi. Hozirgi kunda keng qoʻllaniladigan ingalyatsion anestetiklarga azot oksidi, efir, ftorotan (narkotan), metoksifluran, trilenlar kiradi. Xloroform, xloretil, siklopropan kabi preparatlar klinika sharoitlarida anestetik oʻrnida ishlatilmaydi.

 Azot oksidi 
Azot oksidi — rangsiz, hidsiz va chuchukroq mazali gaz. Azot oksidi 36,5 °C dan past haroratda suyuqlikka aylanadi. 1 kg suyuq holdagi azot oksididan 500 litr gaz hosil boʻladi. Azot oksidi "shodlantiruvchi gaz" ham deyiladi. Azot oksidi suvda, qonda va toʻqima suyuqliklarida yaxshi eriydi. Organizmdan oʻzgarmagan holda nafas yoʻllari orqali chiqariladi. Azot oksidi kulrangli poʻlat ballonda suyuq holda chiqariladi, uning gaz qismi bosimi 50 atm atrofida boʻladi. Azot oksidi umumiy anesteziyaning tarkibiy qismi shaklida analgetiklar, relaksantlar, neyroleptiklar va boshqa anestetiklar bilan birga ishlatiladi. Azot oksidi faqat kislorod bilangina ingalyatsiya qilinishi mumkin. Aralashmaning tarkibida kislorod hajmi 20 foizdan kam boʻlmasligi kerak. Azot oksidining anestetik quvvati kam boʻlganligidan eng yuqori konsentratsiyada (80 foiz azot oksidi va 20 foiz kislorod aralashmasi) ham faqat analgeziya hosil qiladi xolos. Azot oksidi alangalanmaydi va portlamaydi, azot oksidi analgeziyasiga kirish va uygʻonish davri qisqa, koʻngil behushligi va qusishga sabab boʻladi, nafas yoʻllariga qitiqlovchi taʼsir koʻrsatmaydi. Azot oksidi kuchsiz anestetik, mushaklar relaksatsiyasini taʼminlay olmaydi, diffuzion gipoksiyaga olib kelish xususiyatiga ega, uzoq vaqt ishlatilganda suyak koʻmigi faoliyatida depressiya qoʻzgʻatadi.

 Metoksifluran 
Metoksifluran (pentran). Rangsiz, tiniq va oʻziga xos hidli suyuqlik. Sekin bugʻlanuvchan, yuqori darajada yerlarda eruvchan, anestetikning organizmdan chiqarilishi koʻp kunlar davom etadi. Metoksifluran alangalanmaydi va portlamaydi, ingalyatsiya paytida bemor noxushlik sezmaydi, bronxlar va ovoz paylari faoliyatiga taʼsir etmaydi. Metoksifluran analgeziyadan tashqari mushaklar relaksatsiyasini ham taʼminlaydi. Anestetik oddiy bugʻlatgichlar yordamida ingalyatsiya qilinishi mumkin, yurak ritmiga taʼsir koʻrsatmaydi. Metoksifluran anesteziyasiga kirish va undan uygʻonish uzoq vaqt talab qiladi va sezilarli qoʻzgʻalish bilan oʻtadi. Anesteziya mobaynida nafas faoliyatining depressiyasi roʻy beradi va sunʼiy oʻpka ventilyatsiyasi oʻtkazilishi talab qilinadi. Metoksifluran arterial gipotoniyaga, jigar va buyrakning jarohatlanishiga olib keladi.

 Trilen 
Trilen (trixloretilen, narkogen). Rangsiz, tiniq va oʻziga xos hidli suyuqlik. Trilen havo va yorugʻlik taʼsirida parchalanib, fosgen va galogen tarkibli kislota hosil qiladi. Bu holatda trilen binafsha tusga kiradi. Anestetik qoramtir shisha idishda saqlanganda parchalanmaydi. Trilen kuchli anestetik boʻlib, asosan kombinatsion anesteziyada foydalaniladi. Monoanestetik sifatida ishlatilganda, uning konsentratsiyasi 1,5 hajm foizdan oshmasligi kerak. Trilen kuchli analgetik samaraga ega. Ingalyatsiya paytida noxush sezgilar yuzaga kelmaydi.
Wendy's

Wendy's (soʻzma-soʻz – „Vendida“; ) – AQShning The Wendy's Companyga tegishli tezkor ovqatlanish restoranlari tarmogʻi. Kompaniyaning bosh qarorgohi Dublinda (Ogayo shtati) joylashgan.

Tarmoq butun dunyo boʻylab franshiza asosida ochilgan 6207 ta restoranga ega (2017-yil yanvar oyi maʼlumotlari), restoranlarning 77 foizi Shimoliy Amerikada joylashgan, Burger King, Subway va McDonald's tarmoqlarining asosiy raqobatchisi hisoblanadi.

Wendy's restoranlari 10 turdagi mol goʻshtli va 9 turdagi tovuq goʻshtli burgerlar, bir nechta turdagi qovurilgan kartoshka, pishirilgan kartoshka, 5 turdagi salat, „Chili“ hamda 30 ga yaqin shirinliklar va ichimliklarni oʻz ichiga olgan mahsulotlar sotadi. Bundan tashqari, har mavsumda assortiment yangilanadi.

Wendy's’ga kelgach, tashrif buyuruvchi shaxsiy xohish-istaklariga qarab burger uchun masalliq buyurishi mumkin – bu yerda tayyor burgerlar sotilmaydi, yemak har bir tashrif buyuruvchi buyurtma berilgandan soʻng alohida tayyorlanadi.
 
 Rasmiy veb-sayt

Turkum:Fastfud tarmoqlari
Leonid Melnikov

Leonid Alekseevich MelnikovTugʻilgan sanasi:
 1945-yil noyabr

Valuiki, Belgrad viloyati, RKFSR

shaharKaryera:
 Qaragʻanda akademik musiqiy

komediya teatrining solisti-vokalisti
Leonid Alekseevich Melnikov - 1945-yil 16-noyabrda RKFSRning Belgrad viloyati Valuiki shahrida tugʻilgan. Millati-rus. Onasi — Melnikova Alevtina Ivanovna (1907-1997), jarroh boʻlib ishlagan.

Abakan davlat pedagogika institutining chet tillar fakultetini tamomlagan (1968), fransuz va nemis tillari o‘qituvchisi; Gnesin nomidagi Moskva musiqa-pedagogika institutining vokal fakultetini tamomlagan (1976), opera xonandasi, kontsert-kamera ijrochisi, oʻqituvchi.

Rus, fransuz, nemis va italyan tillarini biladi. 1968-1971 yillarda — Abakan davlat pedagogika instituti chet tillari kafedrasi assistenti. 1976-yildan-Oltoy viloyat musiqali komediya teatrining solisti-vokalisti. 1980-yildan-Qaragʻanda akademik musiqali komediya teatrining solisti-vokalisti.

Qozogʻiston teatr aktyorlari uyushmasi aʼzosi. "Qozogʻiston Konstitutsiyasiga 10 yil" medali bilan (2005); Madaniyat qoʻmitasi, Taʼlim, Madaniyat va sogʻliqni saqlash vazirligining diplomlari bilan taqdirlangan. Qozogʻiston Respublikasida xizmat koʻrsatgan artist (1996). Din ateistdir. Uning siyosiy arbob sifatidagi ideali N.A.Nazarboyev. Qozogʻiston kelajagi prognozi — "Gullangan respublika". Xobbi — radioelektronika.Uning sevimli adabiyoti rus, mahalliy va xorijiy klassika, badiiy adabiyot, ilmiy adabiyotdir.Uylangan. Turmush oʻrtogʻi-Melnikova Nadejda Leonidovna, Qaragʻanda akademik musiqiy komediya teatrining balet va sahna harakati oʻqituvchisi.Qazaqstan Respublikasinda kіmnің kіm ekenі . Yekі tomdiq aniqtamaliq. Almati, 2011 jil. ISBN 978-601-278-473-2Qaragʻandi. Qaragʻandi oblisi: Ensiklopediya. — Almati: Atamұra, 2006. ІSBN 9965-34-515-5

Teatr truppasini Qozogʻiston Respublikasida xizmat koʻrsatgan artistlar boshqaradi:

• Zlygarev Vladislav Anatolyevich,

• Melnikova Nadejda Leonidovna,

• Melnikov Leonid Alekseevich,

• Suxov Vladimir Andreevich.

Etakchi sahna ustalari:

• Lomonosova Elena Alekseevna,

• Malyavskiy Aleksandr Zigmundovich (sahna rejissyori),

• Nepomnyashchaya Svetlana Mixaylovna,

• Ibraev Amantay Temirbaevich,

• Filinkova Elena Yurievna.

Jamoa hayoti sahifalari teatr asoschisi, badiiy rahbari va rejissyori, Qozog‘istonda xizmat ko‘rsatgan madaniyat xodimi Yevgeniy Lukich Peleshchuk, birinchi bosh rejissyor, Qozog‘istonda xizmat ko‘rsatgan madaniyat xodimi Vadim Borisovich Grigoryev va birinchi nomi bilan bog‘liq. orkestr dirijyori, uning yaratuvchisi Aleksandr Alekseevich Xmelevich.

Teatr aktyorlari Ivan Trunov, Boris Karkach, Vladimir Suxov, Yelena Makanova Qozog‘iston Respublikasida xizmat ko‘rsatgan artist, Nina Ivanovna Simonova Qozog‘iston SSR xalq artisti unvoniga sazovor bo‘ldi. Qiziqarli rassomlar ushbu faxriy ustalar bilan birga ishladilar: Irina Polyanskaya, Svetlana Ankudinovna, Nikolay Masyukov, Lyudmila Laskutova, Vladimir Kanaev va boshqalar.

 

Turkum:1945-yilda tugʻilganlar
Turkum:Kishilar
Catherine Hicks

Catherine Mary Hicks (1951-yil 6-avgust) — amerikalik aktrisa. 

 Filmografiyasi 

 Film 
YilFilmRol1982Death ValleySally1983Better Late Than NeverSable1984Garbo TalksJane MortimerThe Razor’s EdgeIsabel Bradley1985Fever PitchFlo1986Peggy Sue Got MarriedCarol HeathStar Trek IV: The Voyage HomeDr. Gillian Taylor1987Like Father Like SonDr. Amy Larkin1988The secret of monastery’s brandyElla FrazierChild’s PlayKaren Barclay1989SouvenirTina BoyerSheʼs Out of ControlJanet Pearson1991LiebestraumMary Parker1995Dillinger and CaponeAbigailAnimal RoomMrs. Mosk1997TurbulenceMaggieEight Days a WeekMs. Lewis2009My Name Is JerryDana HoldermanThe Truth About LaylaEleanor2010Myra Allitt2011Your Love Never FailsJudge CramerGhost Phone: Phone Calls from the DeadGertrudeDorfman in LoveRoseYou’re a WolfOna2013ReachLinda2014The Dog Who Saved EasterCressida2015That Gal…Who Was In That Thingo‘zi

 Televideniye 
YilNomRol1976-1978Ryanʼs HopeDr. Faith Coleridge1978SparrowValerie1979Love for RentAnnie1979-1980The Bad News BearsDr. Emily Rappant1980To Race the WindBethMarilyn: The Untold StoryMarilyn Monroe1981The Merv Griffin Showo‘ziJacqueline Susannʼs Valley of the DollsAnn Welles1982-1983Tucker’s WitchAmanda Tucker1983Happy EndingsLisa Sage1986Good Morning, Americao‘zi1987Laguna HeatJane Algernon1988The Tonight Show Starring Johnny Carsono‘zi1989SpyAngela Berk1990Running Against TimeLaura Whittaker1991Hi Honey — I’m DeadCarol Stadler1992Up to No GoodAllison Ploutzer1994Diagnosis: MurderLauren RidgewayWinnetka RoadJeannie BarkerThe Martin Short ShowAyol1995Redwood CurtainJulia RiordanBurkeʼs LawPamela Crawford1996-20077th HeavenAnnie Camden1997The Rosie OʻDonnell Showo‘zi1998The Howie Mandel ShowDonny & Marie2000TV Guide Celebrity DishFor All TimeKristen2002Lifetime Nowo‘zi2004The Wayne Brady Show2005Soap Talk2006The Tony Danza Show2008Poison Ivy: The Secret SocietyElisabeth2009PushedDr. RosenStranger with My FaceShelley Stratton2010Elf Sparkle and the Special Red DressSnowdorable (ovoz)2011Borderline MurderJeanGame Time: Tackling the PastAnna WalkerA Christmas Wedding TailEllen2012Shadow of FearAnnette BrambleA Christmas Wedding DateShirley2015Win, Lose, or LoveDotA Christmas ReunionLinda2016Honeymoon From HellHazel2020JJ Villard’s Fairy TalesFairy (ovoz)

 

 

 
 Catherine Hicks at the Internet Broadway Database
 

Turkum:1951-yilda tugʻilganlar
Turkum:Yashayotgan insonlar
Turkum:Amerikalik televideniye aktrisalari
Turkum:Pages with unreviewed translations
Turkum:Amerikalik aktrisalar
Ashley Williams

Ashey Williams Dodson (1978-yil 12-noyabr), Ashley Williams nomi bilan tanilgan amerikalik aktrisa.

 Filmografiyasi 
+FilmYilNomRol1993Indian SummerIda Heinken20042007Numero DosAshleigh2009Laura2010HeterosexualsRhonda2011Scents and SensibilityElinor DashwoodMargin CallHeather BurkeSomething BorrowedClaire2012Hearing Voices2013Sequin RazeRebeccaChristmas in the CityWendy Carroll2014LovesickFeliciaA Most Violent YearLange2016Six LA Love StoriesRobin Butterman
+TelevizionYilNomRol1994-1996As the World TurnsDanielle Andropoulos2002Dawsonʼs CreekLory Glory2002-2004Good Morning, MiamiDylan Messinger2003American DreamsSandie Shaw2004SnowSandy Brooks2005MonkDarlene Coolidge / Theresa Scott2005-2006E-RingBeth Wilkerson2006Amy CoyneAmy CoyneHuffAlyssaHim and UsNina2006-2014How I Met Your MotherVictoria2007Imperfect UnionRonnieMaking It LegalJuliePsychTrish ConnorsMontana SkyWilla MercyLaw &amp; Order: Special Victims UnitLaura KozlowskiSide Order of LifeBecca2008Night LifeJennySnow 2: Brain FreezeSandy BrooksNovel AdventuresLizzie McKenzie2009-2010Saving GraceAmanda Dewey2010Store Clerk AmyAt RiskStumpThe FrontStumpUntitled Adam Carolla Project2011Retired at 35Lilah FabricantBird DogGail McGrathLove BitesBridgetWarehouse 13Sally StukowskiAnna Dugan2012DeniseCSI: Crime Scene InvestigationDebbie HicksRoyal PainsSydney Bartlett2014The Good WifeChristina Barrett2015-2016The Jim Gaffigan ShowJeannie Gaffigan2015October KissPoppy Summerall2016Love on a LimbAimie Roarke2017GirlsGinnyChristmas in EvergreenAllie Shaw2018InstinctNora CecchinoFBIAlexis MoranChristmas in Evergreen: Letters to SantaAllie ShawNorthern Lights of ChristmasZoey Hathaway2019Holiday HeartsPeytonChristmas in Evergreen: Tidings of JoyAllie Shaw2020Chris Watts: Confession of a KillerShanʼAnn WattsNever Kiss a Man in a Christmas SweaterMaggie OʻDonnell2021The Good DoctorHannah PalmerSister Swap: A Hometown HolidayMegSister Swap: Christmas in the CityMeg2022Two Tickets to ParadiseHannah Holt2022Amber BrownAunt Pam

 

 

 Rasmiy veb-sayt
 

Turkum:Amerikalik televideniye aktrisalari
Turkum:Yashayotgan insonlar
Turkum:1978-yilda tugʻilganlar
Turkum:Amerikalik aktrisalar